钦定古今图书集成/明伦汇编/闺媛典/第127卷 > 郭子成妻邓奴娘
## 钦定古今图书集成/明伦汇编/闺媛典/第127卷 > 郭子成妻邓奴娘

按《光泽县志》：“邓奴娘，在城人，适同里郭子成。洪武丁
卯，子成以人才举，赴京，没旅邸。邓年二十二，二子俱
孩。舅姑老，家贫无依，邓力纺绩，事舅姑惟谨。亲戚劝再嫁，邓曰：‘夫去时，嘱善事二亲，弗与偕往，恐二亲左
右无人也。今夫已死，何忍忘其言而遂背之？俟二子
成立，奉舅姑终天年，他日方可见吾夫地下’。”及舅姑
没，竭力营葬毕。未几卒，年五十一。